stanford-oval/wikipedia huggingface dataset:
Hikinen iltapäivä

| Hikinen iltapäivä> Dog Day Afternoon |
| --- | --- |

Ohjaaja:  Sidney Lumet
Käsikirjoittaja:  Frank Pierson P. F. Kluge Thomas Moore
Tuottaja:  Martin Bregman Martin Elfand
Kuvaaja:  Victor J. Kemper
Leikkaaja:  Dede Allen
Pukusuunnittelija:  Anna Hill Johnstone
Pääosat:  Al Pacino John Cazale Charles Durning Chris Sarandon
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:  21. syyskuuta 1975
Kesto:  124 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Hikinen iltapäivä (Dog Day Afternoon) on vuonna 1975 ensi-iltansa saanut yhdysvaltalainen Sidney Lumetin ohjaama ja Frank Piersonin käsikirjoittama elokuva, jonka pääosissa näyttelevät Al Pacino, John Cazale, Chris Sarandon ja Charles Durning.
Elokuva perustuu pankkiryöstön yritykseen ja kuvailee siihen liittyviä tapahtumia, jotka sijoittuvat vuoteen 1972.
Juoni

Elokuva pohjautuu brooklyniläisen pankin ryöstöyritykseen. Se kertoo pieleen menevästä pankkiryöstöstä, jonka aviomies teki saadakseen rahat  transsukupuoliselle vaimolleen sukupuolenkorjausleikkaukseen. Päähenkilöt Sonny (Pacino) ja Sal (Cazale) ovat molemmat surkimuksia. Toinen elää mielikuvitusmaailmassa, toinen on muuten vain yksinkertainen. Media ryntää ryöstöpaikalle ja mullistaa rikoskuvion.
Roolit

| 0 | 1 | 2 |
| --- | --- | --- |
|  Al Pacino  | … |  Sonny Wortzik   |
|  Susan Peretz  | … |  Angela 'Angie' Wortzik   |
|  John Cazale  | … |  Salvatore 'Sal' Naturale   |
|  Charles Durning  | … |  Eugene Moretti   |
|  James Broderick  | … |  agentti Sheldon   |
|  Lance Henriksen  | … |  agentti Murphy   |
|  Chris Sarandon  | … |  Leon Shermer   |
|  Penelope Allen  | … |  Sylvia 'Mouth'   |
|  Carol Kane  | … |  Jenny, pankkivirkailija   |
|  Beulah Garrick  | … |  Margaret, pankkivirkailija   |
|  Estelle Omens  | … |  Edna, pankkivirkailija   |
|  Sandra Kazan  | … |  Deborah, pankkivirkailija   |
|  Marcia Jean Kurtz  | … |  Miriam, pankkivirkailija   |
|  Amy Levitt  | … |  Maria, pankkivirkailija   |
|  John Marriott  | … |  Howard Calvin   |
|  Sully Boyar  | … |  Mulvaney   |
|  Gary Springer  | … |  Stevie   |
|  Carmine Foresta  | … |  Carmine   |
|  Floyd Levine  | … |  poliisi   |
|  Dick Anthony Williams  | … |  limusiinin kuljettaja   |
|  Dominic Chianese  | … |  Sonnyn isä   |
|  Judith Malina  | … |  Sonnyn äiti   |
|  Marcia Haufrecht  | … |  naapuri   |
|  William Bogert  | … |  televisiotoimittaja   |
|  Ron Cummins  | … |  televisiotoimittaja   |
|  Jay Gerber  | … |  Sam   |
|  Philip Charles MacKenzie  | … |  lääkäri   |
|  Chu Chu Malave  | … |  Marian poikaystävä   |
|  Lionel Pina  | … |  pizzalähetti   |
Arvioita

Helsingin Sanomien tv-sivulla 1997 Mikael Fränti piti Hikistä iltapäivää Al Pacinon siihen asti hienoimpiin kuuluvana elokuvana, joka syntyi kun tämä oli Kummisetä 2:n jäljiltä hyvin rasittunut ja aikeissa lopettaa Hollywood-uransa. Fränti kehuu tosipohjaisen ja realistisen draaman sisältämiä tragikoomisia ja mustan huumorin piirteitä. Video-oppaassa vuodelta 1994 Asko Alanen antoi elokuvalle neljä tähteä viidestä, mikä vastaa sanallista arviota ”erinomainen”.
Aiheesta muualla

Hikinen iltapäivä Internet Movie Databasessa (englanniksi)
C600

| C600> Perustiedot |
| --- | --- |
Tyyppi:  diesel-hydraulinen teollisuusveturi
Liikennöitsijä:  teollisuuslaitokset
Valmistaja:  Lokomo
Lukumäärä:  7 kpl
Valmistusvuodet:  1968–1973
Tekniset tiedot
Huippunopeus:  40 km/h
Paino:  45 t
Pituus:  8 980 mm
Pyörästö:  C
Pyörästön pituus:  3 950 mm
Pyörän halkaisija:  960 mm
Vaihteisto:  Voith L4r4
Moottori:  Cummins VT-12-700
Moottorin teho:  600 hv (450 kW)
C600 on Lokomon valmistama teollisuusveturi. Veturi on hyvin samankaltainen kuin Valmetin Move66, ja sitä voidaankin sanoa rinnakkaismalliksi. Ulkonäkökin on hyvin samankaltainen, C600 on koriltaan vain hiukan suorakulmaisempi. C600-veturia valmistettiin vain seitsemän kappaletta vuosina 1968–1973.
Veturin pituus on 8 980 mm, paino työkunnossa 45 tonnia ja huippunopeus 40 km/h. Koneena on Cummins VT 12-700, vaihteistona hydraulinen Voith L4r4. Veturin teho on 450 kW. Veturin akselijärjestys on C, eli veturissa on kolme akselia joista kaikki vetävät. Pyörän halkaisija on 960 mm ja pyörästön pituus 3 950 mm.
Kuten teollisuusvetureissa yleensäkin, veturin alustaan on lisätty noin kymmenen tonnia ylimääräisiä painolevyjä irtiottokyvyn parantamiseksi. Neljä C600-veturia valmistettiin ruotsalaisten tilauksesta, mutta Suomeen näitä vetureita toimitettiin kaksi Kaukas Oy:lle Lauritsalaan ja yksi Veitsiluoto Oy:lle Kemiin.
Veitsiluodon veturi (663/1972) on nykyään käytössä FGG Finngas GmbH:lla Haminassa ja Kaukas Oy:n toinen veturi (637/1969) puolestaan Imatran veturipalvelulla.
C600:n käyttäjät > Nykyiset käyttäjä

| Käyttäjä | Sijoituspaikka | Veturi | Huomautukset |
| --- | --- | --- | --- |
| Stora Enson Imatran tehtaat | Imatra | C600 637/1969 | Omistaja Imatran veturipalvelu, ostettu Kaukaan tehtailta. |
| FGG Finngas GmbH | Hamina | C600 663/1972 | Veitsiluoto Oy:n entinen veturi. Nykyään käytössä Finngas GmbH:lla Haminassa. Viimeksi veturi oli Saalasti Oy:n omistuksessa vaihtotyöveturina yhtiön konepajalla Kuusankoskella. Ennen siirtoa Haminaan veturille tehtiin suuri remontti, jossa entinen Cummins-moottori korvattiin vastaavan tehoisella Deutzilla ja veturista tehtiin lähes sähkötön. Sähkötoimiseksi jäi ainoastaan esilämmityslaite, jota saa käyttää vain ns. turvallisella alueella (ATEX). Samaan paikkaan tuli myös paineilmaliitäntä veturin käynnistämistä varten. Finngasilla on Haminassa ennestään Otso 2 -veturi, johon on tehty vastaavat sähkölaitemuutostyöt. |
| Inlandsgods AB / Three T | Uppsala/Långsele, Ruotsi | C600 661/1970 | Stora AB, Skutskär entinen veturi vuoteen 2002 |
C600:n käyttäjät > Entiset käyttäjät

| Käyttäjä | Sijoituspaikka | Veturi | Huomautukset |
| --- | --- | --- | --- |
| UPM-Kymmene Oyj, Kaukas | Lappeenranta | C600 633/1968 ja 673/1969 | 633/1968 romutettu 1990-luvulla, 673/1969 poistettu käytöstä 31. joulukuuta 2007 ja myyty Imatran veturipalvelulle Tainionkoskelle. |
| Korsnäs-Marma AB | Bomhus, Gävle | C600 634/1968 ja 638/1968 | Molemmat poistettu käytöstä noin vuonna 2006. Raideleveys: 1 435 mm |
| Ovako Steel AB | Hällefors | C600 662/1970; nro 878 | Poistettu käytöstä. Raideleveys: 1 435 mm |
| Veitsiluoto Oy, Rautaruukki Oyj, Saalasti Oy | Kemi | C600 663/1972 | Myyty Rautaruukille Raaheen. Raahesta siirtynyt Saalasti Oy:n omistukseen. Veturi siirrettiin Teräspyörän Kuusankosken toimipisteelle maantielavetilla 9. helmikuuta 2009 Raahesta Rautaruukin terästehtaalta. Veturia käytettiin Teräspyörän vaihtotyöveturina Kuusankoskella ja MVH:n ratatyömaalla Valtimolla. |
| Stora Cell AB | Skutskär | C600 661/1970 | Käytössä 3T:llä vuodesta 2002. Raideleveys: 1 435 mm |
Hesekielin kirja

| Hesekielin kirja> יחזקאל.Tanak Nevi'im.Raamattu Vanha testamentti |
| --- | --- |
 Hesekielin näky. Rafael, 1518.
Synty
Kirjoittaja (perint.):  Hesekiel
Kirjoituspaikka:  Babylon (Babylonin vankeus)
Ajoitus:  n. 590–565 eaa.
Teksti
Genre:  profeetallinen kirja
Alkukieli:  heprea
Lyhenne:  Hes.
Lukuja:  48
Jakeita:  1271
Edeltävä: < Valit.Seuraava: Dan. >
Katso myösLuettelo Raamatun kirjoista
Hesekielin kirja (hepr. ‏ספר יחזקאל‎, Sefer Yəḥezqel) on yksi Raamatun Vanhan testamentin suurista profeetallisista kirjoista. Se on Raamatun 26. ja juutalaisen Raamatun Tanakin toisen pääosion Nevi'imin eli profeettojen yhdeksäs kirja.
Historia

Hesekiel (יְחֶזְקֵאל "Jumala vahvistaa", hepreaksi Yəḥezqel) oli yksi Israelin profeetoista. Hän oli papin poika ja toimi itsekin pappina Jerusalemin temppelissä. Hänellä oli vaimo, kunnes hänet vietiin 26-vuotiaana pois pakkosiirtolaisuuteen vuonna 597 eaa.
Hesekielin kirja kirjoitettiin israelilaisille, jotka elivät pakkosiirtolaisuudessa Babylonissa. Siihen saakka heidän tapansa oli palvoa Jumalaa Jerusalemin temppelissä. Pakkosiirtolaisuus synnytti tärkeitä teologisia kysymyksiä. Kuinka israelilaiset saattoivat palvoa Jumalaa, kun he olivat kaukana kotimaastaan? Oliko Jumala vielä heidän saatavillaan? Hesekiel käsittelee tätä ongelmaa. Hän selittää ensin, että heidän pakkosiirtolaisuutensa on rangaistus heidän uskottomuudestaan, ja tarjoaa toivoa maanpakolaisille, kunhan he palaavat takaisin Jumalan luo. Hesekielin kirja on siis viesti toivosta sitä epätoivoisesti tarvitseville.
Kirjoittaja kertoo päivästä, jolloin Juuda ja Israel palautettaisiin valtioina takaisin. Hän lainaa paljon edeltäneiltä profeetoilta ja muista kirjoista, ja etsi tapaa lohduttaa kansaa tiedolla ikuisesta liitosta Jumalan kanssa. Hän saarnasi heille uutta ymmärrystä heidän pakkosiirtolaisuutensa aikana. Hän näytti heille, että Jumala oli edelleen tapahtumien johdossa. Hesekiel käytti omaa elämäänsä ja suhdettaan Jumalaan esimerkkinä.
Historia > Kirjoittaja

Kirjan asemasta on käyty vuosisatojen aikana paljon keskusteluja. Keskustelut eivät ole koskeneet kirjan kirjoittajaa, sillä Hesekielin roolista ollaan melko yksimielisiä. Sen sijaan on keskusteltu siitä, tulisiko kirjan kuulua Raamatun kirjojen kaanoniin. Tämä ei ole johtunut siitä, että kirjan profeetallista sanomaa ja jumalallista inspiraatiota olisi epäilty, vaan siitä, että se on melko vaikeaselkoinen, ja oppimattomat saattaisivat tulkita sitä väärin. Kirjan ensimmäistä lukua ei ole yleensä luettu synagoogissa, ja kirjan lukeminen yksityisyydessä oli kielletty alle 30-vuotiailta.
Ennen vuotta 1924 kukaan ei ollut kyseenalaistanut Hesekielin kirjan kirjoittajan henkilöllisyyttä. Suurimmalle osalle tutkijoista on ollut selvää, että kirjan on kirjoittanut yksi henkilö, sillä se osoittaa yhtä ajattelutapaa ja kirjoitustyyliä. Vuonna 1924 kehitettiin kuitenkin teoria, että 1103 kirjan jakeista olisi lisätty vasta myöhempinä aikoina.
Siitä lähtien tutkijat ovat jakaantuneet asian suhteen. W. Zimmerli on ehdottanut, että kirjan alkuperäinen sanoma vaikutti myöhempään koulukuntaan, joka lisäsi siihen syvempää ymmärrystä profetioista. Muut tutkijaryhmät, kuten M. Greenbergin johtama ryhmä, pitävät kirjaa edelleen enimmäkseen Hesekielin itsensä kirjoittamana.
Historia > Ajoitus

Hesekielin kirja voidaan ajoittaa perustuen Hesekielin kuningas Jojakinin hallintokauden tapahtumiin tekemiin viittauksiin. Monien kirjan lukujen alussa on jopa sanottu suoraan, milloin se on tapahtunut. Esimerkiksi kirjan alussa sanotaan, että näky tapahtui kun "oli kolmaskymmenes vuosi, neljännen kuun viides päivä [..], kuningas Jojakinin pakkosiirtolaisuuden viides vuosi". Näiden avulla voidaan ajoittaa sekä Hesekielin elämä että hänen profettana toimimansa aika melko tarkasti.
Hesekielin kirja kirjoitettiin alun perin 25 vuoden aikana vuosien 593 ja 571 eaa. välillä. Kirjat vaikuttavat kirjoitetun kahdessa jaksossa tämän Hesekielin 25 vuotta kestäneen profetoimisen aikana. Ensimmäinen jakso, joka on tarkoitettu Juudan ylemmille luokille, kirjoitettiin vuosien 593 ja 586 eaa. välillä. Toinen jakso, joka on kirjoitettu vuosien 586 ja 571 eaa. välillä, käsittelee hänen ennustuksiaan kansan pelastumisesta.
Sisältö

Hesekielin kirjassa on kolme osaa:
Israelin tuomio – Hesekiel osoittaa paheksuntansa juutalaisia veljiään kohtaan, varoittaen heitä Jerusalemin varmasta tuhosta ja vastustaen vääriä profeettoja (Hes. 1–24). Luvuissa 4 ja 5 esitetään symbolisia toimia, joilla juutalaiset voisivat vähentää kohtaamiaan rangaistuksia. Ne osoittavat Hesekielin olevan hyvin tutustunut leeviläiseen lainsäädäntöön (katso esimerkiksi 2 Moos. 22:30; 5 Moos. 14:21; 3 Moos. 5:2; 7:18,24; 17:15; 19:7; 22:8).
Profetiat naapurikansoja vastaan: ammonilaisia (25:1–7), mooabilaisia (25:8–11), edomilaisia (25:12–14), filistealaisia (25:15–17), tyyrolaisia (26–28:19), siidonilaisia (28:20–28:26) ja egyptiläisiä (29–32) vastaan.
Profetiat Nebukadressar II:n suorittaman Jerusalemin hävityksen jälkeen: Israelin voittokulku ja Jumalan valtakunta maan päällä (33–39); messiaaniset ajat ja Jumalan valtakunnan pystyttäminen ja menestyminen (40–48).
Hesekiel suoritti suuren osan profetioinnista omilla teoillaan. Sen sijaan että hän olisi vain saarnannut ihmisille suullisesti, Jumala antoi hänelle ohjeen elää hänen samomansa todeksi eri tavoin. Hänen tekonsa tulkittiin merkeiksi.
Kirjan viitatuimpia osia ovat ennustus kuolleista luista, jotka heräävät henkiin, sekä lopussa oleva kuvaus sopusuhtaisesta temppelistä, jossa Jumala asuu.
Seuraava taulukko luettelee Hesekielin kirjan tapahtumat ajoitettuna:
| Tapahtuma | Jae | Ajoitus |
| --- | --- | --- |
| Näky Herran kirkkaudesta | 1:1-3 | Kesäkuu 593 eaa. |
| Hesekiel kutsutaan profeetaksi | 3:16 | Kesäkuu 593 |
| Näky temppelistä | 8:1 | Elo/syyskuu 592 |
| Keskustelu vanhimpien kanssa | 20:1 | Elokuu 591 |
| Jerusalemin toinen piiritys | 24:1 | Tammikuu 588 |
| Ennustus Tyyroa vastaan | 26:1 | Maalis/huhtikuu 587/586 |
| Ennustus Egyptiä vastaan | 29:1 | Tammikuu 587 |
| Ennustus Egyptiä vastaan | 29:17 | Huhtikuu 571 |
| Ennustus Egyptiä vastaan | 30:20 | Huhtikuu 587 |
| Ennustus Egyptiä vastaan | 31:1 | Kesäkuu 587 |
| Itkuvirsi faaraosta | 32:1 | Maaliskuu 585 |
| Itkuvirsi Egyptistä | 32:17 | Huhtikuu 586 |
| Jerusalemin kukistuminen | 33:21 | Joulu/tammikuu 586/85 |
| Näky uudesta temppelistä | 40:1 | Huhtikuu 573 |
Kirjallisuutta > Suomeksi

Peltola, Olavi: ”Hesekielin kirja”, Löytöretki Vanhaan testamenttiin.  Kauniainen:  Perussanoma, 1992.  ISBN 951-888-174-X  Teoksen verkkoversio.
Kirjallisuutta > Englanniksi

Block, Daniel I.: The Book of Ezekiel, Chapters 1–24.  (New international commentary on the Old Testament)  Wm. B. Eerdmans Publishing, 1997.  ISBN 0802825354
Carley, Keith W.: The Book of the Prophet Ezekiel.  (Cambridge Bible commentary)  Cambridge University Press, 1974.  ISBN 052109755X
Clements, Ronald Ernest: Ezekiel.  (Westminster Bible companion)  Westminster John Knox Press, 1996.  ISBN 0664252729
Odell, Margaret S. & Strong, John T. (toim.): The Book of Ezekiel: Theological and Anthropological Perspectives.  (Society of Biblical Literature, Symposium series 9, ISSN 1569-3627)  Society of Biblical Literature, 2000.  ISBN 0884140245
Aiheesta muualla

Kuvia tai muita tiedostoja aiheesta Hesekielin kirja Wikimedia Commonsissa
Aiheesta muualla > Teksti

Raamattu . Suomen evankelis-luterilainen kirkko.
Hesekielin kirja (Arkistoitu – Internet Archive) (1992)
Hesekielin kirja (Arkistoitu – Internet Archive) (1933)
Hesekielin kirja. Suomenkieliset käännökset (1992, 1933 ja 1776), useita muita käännöksiä sekä hepreankielinen alkuteksti (Biblia Hebraica). Uskonkirjat.net.
Aiheesta muualla > Muuta

Hirsch, Emil G. & Cornill, Karl Heinrich: Book of Ezekiel. Jewish Encyclopedia. 1906. (englanniksi)
Schets, Joseph: Ezekiel Catholic Encyclopedia.  1911. New York:  Robert Appleton Company. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Book of Ezekiel
Nevi'im
Joosuan kirja · Tuomarien kirja · Samuelin kirjat · Kuninkaiden kirjat · Jesajan kirja · Jeremian kirja · Hesekielin kirja · Kaksitoista profeettaa (Hoosean kirja · Joelin kirja · Aamoksen kirja · Obadjan kirja · Joonan kirja · Miikan kirja · Nahumin kirja · Habakukin kirja · Sefanjan kirja · Haggain kirja · Sakarjan kirja · Malakian kirja)
| n k Vanha testamentti |
| --- | --- |
Pentateukki:  Ensimmäinen Mooseksen kirja  Toinen Mooseksen kirja  Kolmas Mooseksen kirja  Neljäs Mooseksen kirja  Viides Mooseksen kirja 
Historialliset kirjat:  Joosuan kirja  Tuomarien kirja  Ruutin kirja  Ensimmäinen Samuelin kirja  Toinen Samuelin kirja  Ensimmäinen kuninkaiden kirja  Toinen kuninkaiden kirja  Ensimmäinen aikakirja  Toinen aikakirja  Esran kirja  Nehemian kirja  Esterin kirja 
Viisauskirjat:  Jobin kirja  Psalmien kirja  Sananlaskujen kirja  Saarnaajan kirja  Laulujen laulu 
Suuret profeetat:  Jesajan kirja  Jeremian kirja  Valitusvirret  Hesekielin kirja  Danielin kirja 
Pienet profeetat:  Hoosean kirja  Joelin kirja  Aamoksen kirja  Obadjan kirja  Joonan kirja  Miikan kirja  Nahumin kirja  Habakukin kirja  Sefanjan kirja  Haggain kirja  Sakarjan kirja  Malakian kirja 
Käännös suomeksi
CaixaForum Barcelona

| CaixaForum Barcelona |
| --- | --- |

Tyyppi:  taidemuseo
Sijainti:  Av. de Francesc Ferrer i Guàrdia, 6-8 08038 Barcelona
Perustettu:  2002
Kotisivut:  obrasociallacaixa.org
Koordinaatit:  41°22′16.79″N, 2°8′59.1″E
 fiCaixaForum Barcelona 
   
CaixaForum Barcelona on taidemuseo Barcelonassa Espanjassa. Vuonna 2002 avattu museo toimii arkkitehti Josep Puig i Cadafalchin suunnittelemassa punatiilisessä entisessä tekstiilitehtaassa Plaça d’Espanyan lähistöllä. Japanilainen arkkitehti Arata Isozaki suunnitteli museon pation ja sisäänkäynnin. Forumissa on esillä nykytaidetta, kuten valokuvia, arkkitehtuuria ja installaatioita. Museon pysyvää kokoelmaa esitellään vuorotellen, teokset vaihdetaan kolmesti vuodessa.
Aiheesta muualla

Kuvia tai muita tiedostoja aiheesta CaixaForum Barcelona Wikimedia Commonsissa
Calais’n piiritys

Calais’n piiritys oli toisessa maailmansodassa 22.–26. toukokuuta 1940 käyty taistelu, jossa Saksan 10. panssaridivisioonan joukot piirittivät Calais’n kaupunkia. Kaupungissa sijaitsi merkittävä brittien linnoitus, jota puolusti noin 4 000 sotilasta. Britit puolustivat kaupunkia, kunnes 26. toukokuuta saksalaiset mursivat puolustuksen ja piirittivät linnoituksen pakottaen brittijoukkojen komentajan Claude Nicholsonin antautumaan. Yli 3 500 sotilasta vangittiin. Calais’n menetys sai britit aloittamaan seuraavana päivänä Dunkerquen evakuoinnin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Siege of Calais (1940)
Aiheesta muualla

Fairlie Wood, Herbert: The King's Royal Rifle Corps (The 60th Regiment of Foot).  (Famous Regiments (ed. Sir Brian Horrocks))  Lontoo:  Hamish Hamilton, 1967.  (englanniksi)
Delaforce, Patrick: Taming the Panzers: Monty's Tank Battalions, 3rd RTR at War.  Gloucestershire:  Sutton Publishing, 2003.  ISBN 0-7509-3197-3  (englanniksi)
Merkinnän syy: Taistelukuvaus puuttuu
Caernarfon

Näkymä Caernarfonin linnasta kaupunkiin.
Caernarfon on muun muassa linnastaan ja muureistaan tunnettu pikkukaupunki Gwyneddissä, Pohjois-Walesissa. Vuonna 2011 siellä oli 9 615 asukasta. Caernarfon sijaitsee Menainsalmen rannalla Angleseyn saarta vastapäätä, runsaat kymmenen kilometriä Bangorista länteen. Kaupungin nimestä on aiemmin ollut käytössä myös anglisoidut muodot Carnarvon ja Caernarvon.
Historia

Caernarfonilla on pitkä historia. Kaupungin laidalla sijaitsevat roomalaisaikana rakennetun Segontiumin linnoituksen rauniot. Chesterin jaarli Hugh valloitti Caernarfonin alueen lyhyeksi aikaa 1000-luvun lopulla ja rakensi sinne paaluvarustuksen, jonka walesilaiset pian tuhosivat. Nykyisen linnan rakennutti Edvard I Walesin-valloituksensa yhteydessä 1280-luvulla, joskin rakennustyöt jatkuivat vaiheittain pitkälle 1300-luvulle saakka.
Aiheesta muualla

Kuvia tai muita tiedostoja aiheesta Caernarfon Wikimedia Commonsissa
Cadarso (1914)

| Cadarso |
| --- | --- |


Aluksen vaiheet
Rakentaja:  Sociedad Española de Construcción Naval, Cartagena
Kölinlasku:  24. syyskuuta 1913
Laskettu vesille:  18. joulukuuta 1914
Palveluskäyttöön:  25. elokuuta 1917
Poistui palveluskäytöstä:  1930
Tekniset tiedot
Uppouma:  540 t
Pituus:  64,7 m
Leveys:  6,7 m
Syväys:  1,7 m
Koneteho:  6 250 shp
Nopeus:  28 solmua
Miehistöä:  70
Aseistus
Aseistus:  2 × 57 mm tykkiä 4 × 450 mm torpedoputkea
Cadarso oli Espanjan laivaston vuonna 1914 vesillelaskettu Bustamante-luokan hävittäjä.
Valmistus

Alus tilattiin Sociedad Española de Construcción Navalilta Cartagenasta, missä köli laskettiin 24. syyskuuta 1913. Alus laskettiin vesille 18. joulukuuta 1914 ja otettiin palvelukseen 25. elokuuta 1917.
Palvelus

Alus osallistui Rifinsotaan. Alus myytiin romutettavaksi vuonna 1930.
Calpen ketunmetsästys

George Cole, Calpen metsästysseurue kokoontuu Cork Woodsissa, 1800-luku
Calpen ketunmetsästys oli Gibraltarilla yli sadan vuoden ajan järjestetty kettujahtitapahtuma. Se oli merkittävä seurapiiritapahtuma ja brittiläisen kulttuurin ilmentymä kaukaisella Britannian merentakaisella alueella. Se oli harvinainen myös siviilihenkilöiden järjestämänä tapahtumana Gibraltarilla, joka toimi lähinnä laivastotukikohtana.
Ketunmetsästykseen johtaneet tapahtumat alkoivat, kun varuskunnan sotilaspastori tuotatutti Gibraltarille parin metsästyskoiria vuonna 1812. Nämä koirat oli tarkoitettu hankkiutumaan eroon ketuista, jotka olivat vaivaksi niemimaan puutarhoissa ja kanatarhoissa. Pian muutkin siviilit tuottivat metsästyskoiria omalla kustannuksellaan. Koirien kasvatusta varten perustettiin kennel, ja pian niitä oli tarpeeksi metsästystapahtuman järjestämiseksi. Metsästysseurue kutsui itseään nimellä Civil Hunt, "siviilien metsästysseura", ja teetti siniset univormut joissa oli hopeanapit. Ennen pitkää varuskunnan upseerit ottivat tärkeät tehtävät metsästysseurassa, ja sen nimeksi muutettiin Calpe Hunt. Metsästysasut vaihdettiin punaisiksi.
Metsästysseurue järjesti kettujahteja kaksi kertaa viikossa metsästyskauden ajan eli marraskuusta maaliskuuhun. Jahdit järjestettiin Espanjan puolella Gibraltarin lähistöllä. Pisimmät matkat olivat 14 mailia (noin 22 km). Metsästys oli sosiaalinen ja urheilutapahtuma, ei enää haittaeläinten tuhoamista. Itse asiassa ketut kävivät alueella ajoittain niin harvinaisiksi, että niitä piti tarhata tai tuottaa Englannista jotta metsästysretkiä voitiin järjestää. Joidenkin espanjalaisten silmissä rajan yli suuntautuneilla retkillä nähtiin myös sotilaallista merkitystä.
Jahdit jatkuivat vuoteen 1939 asti.